Oficialusis leidinys L 175 , 15/07/2003 p. 0037 - 0044



Komisijos direktyva 2003/69/EB 2003 m. liepos 11 d. iš dalies keičianti Tarybos direktyvos 90/642/EEB priedą dėl didžiausios leistinos chlormekvato, λ-cihalotrino, metilkrezoksimo, azoksistrobino ir tam tikrų ditiokarbamatų likučių koncentracijos (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [1] su paskutiniais pakeitimais, padarytais Tarybos reglamentu (EB) Nr. 2003/806 [2], ypač į jos 7 straipsnį, kadangi: (1) Likučių koncentracija augalinės kilmės produktuose, įskaitant vaisius ir daržoves, rodo mažiausio pesticidų kiekio, reikalingo efektyviai augalų apsaugai, naudojimą, taikant juos taip, kad likučio kiekis būtų mažiausias įmanomas ir toksikologiškai priimtinas, ypač atsižvelgiant į gamtos apsaugą ir į vartotojui apskaičiuotą paros leistinąją dozę. Bendrijos didžiausia likučių koncentracija (DLK) atitinka likučių, kurių gali būti rasta produktuose, viršutinę ribinę koncentraciją, gamintojams laikantis geros žemės ūkio praktikos. (2) Pesticidų DLK vertės yra visą laiką tikslinamos ir gali būti keičiamos, atsižvelgiant į naują informaciją ir duomenis. DLK nustatoma kaip apatinė analizinio nustatymo riba, jei dėl leidžiamų naudoti augalų apsaugos produktų pesticidų likučių koncentracija maisto produkte arba ant jo yra mažesnė nei galima rasti, arba jei nėra leidimo naudoti, arba jei valstybių narių leidimai naudoti nebuvo patvirtinti reikiamais duomenimis, arba jei trečiose šalyse naudojamų pesticidų likučių kiekis maisto produktuose, galinčiuose patekti į Bendrijos rinką, arba ant jų nebuvo patvirtintas reikiamais duomenimis. (3) Valstybės narės ir suinteresuotosios šalys pranešė Komisijai apie ryškų kriaušių užterštumą, kurio priežastis yra aplinkos foninė chlormekvato koncentracija dėl ankstesnio chlormekvato naudojimo. Monitoringo duomenys rodo, kas likučių koncentracijos mažėjimas yra toks lėtas, kad laikinosios DLK, numatytos Direktyvoje 90/642/EEB, turi būti paliktos galioti dar trejus metus. (4) Valstybėms narėms ataskaitoms rengėjoms buvo pateiktos paraiškos dėl naujų arba pakeistų λ-cihalotrino, metilkrezoksimo, azoksistrobino ir mankozebo naudojimo atvejų. Tie naudojimo atvejai buvo įvertinti ir buvo padaryta išvada, kad nepriimtino poveikio vartotojams nėra. (5) Taikant šiuolaikinį serijinės analizės metodą neįmanoma mankozebo atskirti nuo kitų ditiokarbamatų (manebo, mankozebo, metiramo, propinebo ir zinebo (suminis kiekis, išreikštas kaip CS2)), todėl likučio apibrėžimas taikomas visai ditiokarbamatų grupei. (6) Komisija padarė išvadą, kad būtų protinga pakeisti kai kurias DLK vertes atsižvelgiant į galimą riziką vartotojams. Svarbu, kad siekiant apsaugoti vartotoją valstybės narės imtųsi papildomų rizikos valdymo priemonių. (7) Pesticidų, nurodytų šioje direktyvoje, viso gyvenimo arba trumpalaikis poveikis vartotojams per maisto produktus iš naujo įvertintas ir apskaičiuotas pagal Bendrijos tvarką ir praktiką, atsižvelgiant į Pasaulinės sveikatos paskelbtas rekomendacijas [3]. Yra apskaičiuota, kad, esant šioje direktyvoje nustatytoms DLK vertėms, nepriimtino poveikio vartotojams neatsiras. (8) Ūmus poveikis vartotojams tais pesticidais per kiekvieną iš tų maisto produktų, kuriuose gali būti likučių, prireikus buvo iš naujo įvertintas ir apskaičiuotas pagal Bendrijos tvarką ir praktiką, atsižvelgiant į Pasaulinės sveikatos organizacijos paskelbtas rekomendacijas. Buvo padaryta išvada, kad, esant šioje direktyvoje pasiūlytoms arba mažesnėms DLK vertėms, pesticidų likučių buvimas nesukels ūmių toksinių poveikių. (9) Su Bendrijos prekybos partneriais per Pasaulinę prekybos organizaciją vyko konsultacijos dėl DLK verčių, pasiūlytų šioje direktyvoje, ir yra atsižvelgta į jų pastabas apie šias koncentracijos vertes. (10) Buvo atsižvelgta į Augalų mokslinio komiteto nuomonę, ypač į patarimus ir rekomendacijas dėl pesticidais apdorotų žemės ūkio produktų vartotojų apsaugos metodų. (11) Todėl Direktyvos 90/642/EEB priedas turėtų būti iš dalies keičiamas. (12) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 90/642/EEB II priedas iš dalies keičiamas taip: 1) metilkrezoksimo įrašas dėl braškių "0,2(p) mg/kg" keičiamas "1(p) mg/kg"; 2) ditiokarbamatų: "manebo, mankozebo, metiramo, propinebo ir zinebo (suminis kiekis, išreikštas kaip CS2)" įrašas dėl ridikų "0,2 mg/kg" keičiamas "2 mg/kg", įrašas dėl laiškinių svogūnų "0,05* mg/kg" keičiamas "1 mg/kg"; 3) chlormekvato įrašo dėl kriaušių t išnaša keičiama šia išnaša: "t) Laikinoji DLK vertė 0,3 mg/kg taikoma iki 2006 liepos 31 d."; 4) azoksistrobino ir λ-cihalotrino įrašai keičiami šios direktyvos priedo įrašais. 2 straipsnis Valstybės narės ne vėliau kaip iki 2003 m. liepos 31 d. priima įstatymus ir kitus teisės aktus, kurie įgyvendina šią direktyvą. Apie tai jos nedelsdamos praneša Komisijai. Šias nuostatas jos taiko nuo 2003 m. rugpjūčio 1 d. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3 straipsnis Ši direktyva įsigalioja septintą dieną po jos paskelbimo Europos Sąjungos oficialiajame leidinyje. 4 straipsnis Ši direktyva skirta valstybėms narėms. Priimta Briuselyje, 2003 m. liepos 11 d. Komisijos vardu David Byrne Komisijos narys [1] OL L 350, 1990 12 14, p. 71. [2] OL L 122, 2003 5 16, p. 1. [3] Rekomendacijos, kaip prognozuoti su maistu suvartojamų pesticidų likučių dozę (pataisytos), parengtos pagal GEMS/Maisto programą bendradarbiaujant su Pesticidų likučių kodekso komitetu, paskelbtos Pasaulinės sveikatos organizacijos 1997 m. (WHO/FSF/FOS/97.7). -------------------------------------------------- PRIEDAS "Atskirų produktų, kuriems taikoma DLK, | Pesticidų likutis ir didžiausia likučių koncentracija | Azoksistrobinas | λ-cihalotrinas | 1.Vaisiai: švieži, džiovinti arba nevirti, konservuoti šaldant, be cukraus; riešutai i)CITRUSŲ VAISIAI | 1 | | Greipfrutai | | 0,1 | Citrinos | | 0,2 | Laimai | | 0,2 | Mandarinai (įskaitant klementinus ir kitus hibridus) | | 0,2 | Apelsinai | | 0,1 | Greipfrutai (pomelos) | | 0,1 | Kita | | 0,02 | ii)MEDŽIŲ RIEŠUTAI (NEIŠGLIAUDYTI ARBA IŠGLIAUDYTI) | 0,1 | 0,05 | Migdolai | | | Braziliniai riešutai | | | Anakardžio riešutai | | | Kaštainiai | | | Kokoso riešutai | | | Lazdyno riešutai | | | Makadamijos riešutai | | | Pekano riešutai | | | Kedro riešutai | | | Pistacijos | | | Graikiniai riešutai | | | Kita | | | iii)I SĖKLAVAISIA | 0,05 | 0,1 | Obuoliai | | | Kriaušės | | | Svarainiai | | | Kita | | | iv)KAULAVAISIAI | 0,05 | | Abrikosai | | 0,2 | Vyšnios | | | Persikai (įskaitant nektarinus ir kitus hibridus) | | 0,2 | Slyvos | | | Kita | | 0,1 | v)UOGOS IR MAŽI VAISIAI | | | a)Valgomosios ir vyno vynuogės | 2 | 0,2 | Valgomosios vynuogės | | | Vyno vynuogės | | | b)Braškės (išskyrus miško žemuoges) | 2 | 0,5 | c)Ant stiebo augančios uogos (išskyrus laukines): | | 0,02 | Gervuogės | 3 | | Šilkuogės | | | Longaberijos | | | Avietės | 3 | | Kita | 0,05 | | d)Kiti maži vaisiai ir uogos (išskyrus laukines) | 0,05 | | Mėlynės | | | Spanguolės | | | Serbentai (raudonieji, juodieji ir baltieji) | | 0,1 | Agrastai | | 0,1 | Kita | | 0,02 | e)Laukinės uogos ir laukiniai vaisiai | 0,05 | 0,2 | vi)ĮVAIRŪS VAISIAI | | 0,02 | Avokados | | | Bananai | 2 | | Datulės | | | Figos | | | Kiviai | | | Kinkanai | | | Ličiai | | | Mangai | | | Alyvuogės | | | Pasifloros | | | Ananasai | | | Granatai | | | Kita | 0,05 | | 2.Daržovės: šviežios arba nevirtos, šaldytos arba džiovintos i)ŠAKNIAVAISIŲ IR GUMBAVAISIŲ DARŽOVĖS | | | Burokėliai | | | Morkos | 0,2 | | Salierai | 0,3 | 0,1 | Krienai | 0,2 | | Topinambai | | | Pastarnokai | 0,2 | | Petražolės | 0,2 | | Ridikai | | 0,1 | Pūteliai | 0,2 | | Saldžiosios bulvės | | | Griežčiai | | | Ropės | | | Batatai | | | Kita | 0,05 | 0,02 | ii)SVOGŪNINĖS DARŽOVĖS | | | Valgomieji česnakai | | | Svogūnai | | | Askaloniniai česnakai | | | Svogūnlaiškiai | 2 | 0,05 | Kita | 0,05 | 0,02 | iii)VAISINĖS DARŽOVĖS | | | a)Bulvinių šeimos | | | Pomidorai | 2 | 0,1 | Pipirai | 2 | 0,1 | Baklažanai | 2 | 0,5 | Kita | 0,05 | 0,02 | b)Moliūginės – valgoma odelė | 1 | 0,1 | Agurkai | | | Dygliuotieji agurkai | | | Aguročiai | | | Kita | | | c)Moliūginės – nevalgoma odelė | 0,5 | 0,05 | Melionai | | | Moliūgai | | | Arbūzai | | | Kita | | | d)Saldieji kukurūzai | 0,05 | 0,05 | iv)KOPŪSTINĖS DARŽOVĖS | | | a)Žiedinės kopūstinės daržovės | | 0,1 | Brokoliai | | | Žiediniai kopūstai | 0,5 | | Kita | 0,05 | | b)Gūžinės kopūstinės daržovės | | | Briuselio kopūstai | | 0,05 | Gūžiniai kopūstai | 0,3 | 0,2 | Kita | 0,05 | 0,02 | c)Lapininės kopūstinės daržovės | 0,05 | 1 | Kininiai bastučiai | | | Garbanotasis kopūstas | | | Kita | | | d)Kaliaropės | 0,2 | 0,02 | v)LAPINĖS DARŽOVĖS IR ŠVIEŽIOS ŽOLĖS | | | a)Salotos ir panašios | 3 | 1 | Pipirnės | | | Sultenė | | | Salotos | | | Salotos (cichorium endivia) | | | Kitos | | | b)Špinatai ir panašios | 0,05 | | Špinatai | | 0,5 | Burokų lapai (mangoldai) | | | Kita | | 0,02 | c)Rėžiukas | 0,05 | 0,02 | d)Salotinės trūkažolės | 0,2 | 0,02 | e)Žolės | 3 | 1 | Daržiniai builiai | | | Laiškiniai česnakai | | | Petražolės | | | Salierų lapai | | | Kita | | | vi)ANKŠTINĖS DARŽOVĖS (šviežios) | | | Pupos (su ankštimis) | 1 | 0,2 | Pupos (išlukštentos) | 0,2 | 0,02 | Žirniai (su ankštimis) | 0,5 | 0,2 | Žirniai (išlukštenti) | 0,2 | 0,2 | Kita | 0,05 | 0,02 | vii)STIEBINĖS DARŽOVĖS (šviežios) | | | Smidrai (šparagai) | | | Ispanijos artišokai | | | Salierai | 5 | 0,3 | Paprastieji pankoliai | | | Tikrieji artišokai | 1 | | Porai | 0,1 | 0,3 | Rabarbarai | | | Kita | 0,05 | 0,02 | viii)GRYBAI | 0,05 | | a)Kultūriniai grybai | | 0,02 | b)Miško grybai | | 0,5 | 3.Ankštiniai | 0,1 | 0,02 | Pupos | | | Lęšiai | | | Žirniai | | | Kita | | | 4.Aliejinių augalų sėklos | | 0,02 | Linų sėmenys | | | Žemės riešutai | | | Aguonos | | | Sezamo sėklos | | | Saulėgrąžų sėklos | | | Rapsų sėklos | 0,5 | | Sojos pupelės | 0,5 | | Garstyčių sėklos | | | Medvilnės sėklos | | | Kita | 0,05 | | 5.Bulvės | 0,05 | 0,02 | Ankstyvosios bulvės | | | Valgomosios bulvės | | | 6.Arbata (Camellia sinensis lapai ir stiebai, džiovinti, fermentuoti arba ne) | 0,1 | 1 | 7.Apyniai (džiovinti), įskaitant apynių granules ir nekoncentruotus miltelius | 20 | 10 | --------------------------------------------------